ΜΙΑ ΣΕΙΡΑ ΤΟΥ NETFLIX
Αγαπητέ αναγνώστη,
λέγεται ότι ο ανταγωνισμός
είναι η ευκαιρία να σταθούμε στα πόδια μας
πριν απ' τις μεγαλύτερες δυσκολίες.
Αν αληθεύουν όσα έμαθε αυτή η συγγραφέας σήμερα,
τότε μια μεγάλη δυσκολία
που έχει να κάνει με το φετινό διαμάντι ξεκίνησε ήδη.
Όποιος μνηστήρας επιθυμεί να συναντηθεί με τη δίδα Εντουίνα Σάρμα
πρέπει πρώτα να δαμάσει την εύθικτη μεγαλοκοπέλα,
γνωστή κι ως αδερφή της.
Πρώτος ο λόρδος Λάμλεϊ.
Δεν είναι δανδής;
-Ιπποτικός, θα έλεγα. -Αυτό αναζητάς, Εντουίνα;
Αν τον προτιμά η Κέιτ, τότε κι εγώ.
-Η δις Σάρμα; -Η δις Εντουίνα Σάρμα.
Όχι η αδερφή της.
Καλή είναι η δις Εντουίνα.
Παρέλειψες, βλέπω, τον λόρδο Μπρίτζερτον.
Είναι αυτό που αναζητά η Εντουίνα.
Παράλειψή σου, καλή μου;
Ο λόρδος Μπρίτζερτον δίνει επιδέξια λάθος πρώτες εντυπώσεις.
Τι έμαθες;
Δήλωσε ξεκάθαρα ότι θέλει σύζυγο μόνο για να κάνει το χρέος του
και δεν πιστεύει στον έρωτα.
Επειδή αγαπώ την οικογένειά μου,
σκοπεύω να επιλέξω νύφη με το κεφάλι κι όχι με
την καρδιά.
Το βρίσκεις ασυνήθιστο;
Οι πιο πολλοί γάμοι της καλής κοινωνίας εμπίπτουν στο επιχειρηματικό, καλή μου.
Με επιτυχία, εδώ κι αιώνες.
Το ερωτικό ταίριασμα είναι που σπανίζει.
Ανταποκρίνεται η δις Εντουίνα;
Όχι ακόμα. Θα ανταποκρινόταν, αν δεν υπήρχε…
Η αδερφή.
-Είναι μπελάς; -Πράγματι.
Ξέρεις τι αναζητάς, αδερφούλα.
Μην το ξεχάσεις.
Ο λόρδος Λάμλεϊ θα κάνει ανάμνηση τον υποκόμη.
-Είμαι βέβαιη. -Δεν θα με δυσκολέψει.
Κάθε ρόδο έχει αγκάθι.
Ο μόνος ανταγωνισμός, βέβαια,
που τραβάει την προσοχή μου είναι το παιχνίδι του κόρτε.
Καλή τύχη, λοιπόν, στους φετινούς παίκτες.
Μη σκοντάψετε στην αφετηρία.
…κι απορρίπτει το έργο του Μπλέικ ως παιδαριώδες, επουσιώδες…
Δεσποινίς Σάρμα, θα περιμένω όλη μέρα;
Ο Λάμλεϊ πέρασε πολύ χρόνο μαζί της.
Επειδή η αδερφή μου έχει ενθουσιαστεί μαζί του.
Δεν θα θέλατε να σας διακόψω
όταν έρθει η σειρά σας, έτσι;
Ας ακούσουμε τη νεαρά κι ας περιμένουμε με χάρη.
Σας ευχαριστώ, λόρδε…
Μπρίτζερτον.
Δυστυχώς, αργήσατε πολύ.
Είστε στο τέλος μιας μεγάλης ουράς.
Θέλω να τη συνοδεύσω στους αγώνες σήμερα.
Έχει ήδη συνοδό.
-Αύριο. -Είναι απασχολημένη.
Μεθαύριο;
Ίσως είναι ελεύθερη μετά τον Δεκέμβριο.
Εκτός κι αν τότε είναι στον μήνα του μέλιτος.
Είπα κάτι αστείο;
Νομίζω πως ναι.
Το αστείο είναι ότι είστε εδώ,
όχι μόνο μετά απ' όσα άκουσα…
Κακώς τα ακούσατε.
…αλλά και μετά από όσα έχω πλέον διαβάσει για εσάς.
Η ελευθέρων ηθών φήμη σας προηγείται.
Άσε τις παρεισφρήσεις.
Στη σειρά σου!
-Ναι, ακριβώς. -Έτσι.
Αντίτυπο της λαίδης Γουίσλνταουν;
-Ναι. -Δεν την ξεπεράσαμε;
Μην την αποτρέπεις, Πενέλοπι.
Αν δείχνει πάλι ενδιαφέρον,
ίσως ενδιαφέρεται
και για ό,τι λέει για τους διαθέσιμους κυρίους.
Δεν έχω πιο έξυπνο τρόπο να το πω, αλλά όχι.
Δεν είναι και φιλοσοφική πραγματεία για τα δικαιώματα των γυναικών, αλλά…
Έλα τώρα, δεν άλλαξε ύφος απ' το τελευταίο της τεύχος.
Ίσως όχι. Αλλά ενδεχομένως να μπορεί.
Ενδεχομένως να μη θέλει.
Ίσως είναι ικανοποιημένη. Κι αν σου εξήρε το ενδιαφέρον, Ελ,
ίσως πιάνει αυτό που κάνει.
Μα μπορεί να κάνει περισσότερα.
Ξέρω ότι θα την έπειθα, αν την έβρισκα αυτήν τη φορά.
Αυτό που πρέπει να βρεις, καλή μου, είναι η ευτυχία.
Πενέλοπι, βοήθησέ με.
Δεν μπορεί να ευτυχήσει με κάποιον η Ελοΐζ;
Ναι. Κι όχι με τη λαίδη Γουίσλνταουν,
αλλά με κάποιον σαν τον… Κόλιν.
-Με τον αδερφό μου; -Όχι… Κόλιν!
Δεν έχει αλλάξει τίποτα.
-Αδερφέ! -Κόλιν!
Θα αφήσεις τους καβγάδες να με αγκαλιάσεις;
Δεν σε περίμενα τόσο γρήγορα.
Μου λείψατε, τι να πω;
Αδερφέ!
Πρέπει να σε πάμε άμεσα στον γιατρό.
Αυτό το χνούδι στο πηγούνι σου μοιάζει με αρρώστια.
Φαίνεται ότι σ' άρπαξε κι ο ήλιος. Πολύ περίεργο.
-Υπέροχος είναι. -Ξεπέρασα τον Γκρέγκορι σε ύψος.
Όχι δα.
Πού 'ναι ο ατρόμητος υποκόμης μας;
Έχει
γυρίσει ήδη απ' το κόρτε.
Κόλιν! Γύρισες. Ακόμα καλύτερα.
Θέλω να ετοιμαστείτε όλοι για τις σημερινές ιπποδρομίες.
Θα παραστούμε. Ενωμένοι, σαν ένα.
Του είπα ότι είναι απαράδεκτο, αλλά επέμενε.
Του ξαδέρφου Τζακ είναι;
Του ξαδέρφου; Έτσι σου ζήτησε να τον αποκαλείς;
Σε ενοχλεί, μητέρα;
Όχι βέβαια.
Ο νέος λόρδος Φέδερινγκτον ήρθε να μας λούσει στα πλούτη.
Αν πρέπει να υποστούμε αμφιλεγόμενες στιλιστικές επιλογές
πέραν της αμφιβόλου ανατροφής,
ας είναι.
Μαθαίνω ότι θέλει να κάνει το καθιστικό
προσωπική λέσχη παιγνίων.
Αυτό είναι υπέροχο.
Δίνει ζωντάνια, σωστά;
Ωραία προσθήκη.
-Αν και θα ήταν ωραιότερη στην κάμαρά σας. -Εσύ τα σκότωσες;
Το κάθε όπλο έχει μια υπέροχη κι ενδιαφέρουσα ιστορία.
Θα πρέπει να σας μιλήσω για τις περιπέτειές μου.
Πηγαίνετε να ντυθείτε. Θα πάμε στις Βασιλικές Ιπποδρομίες.
ΑΣΚΟΤ
Θα 'ναι κλειστή τελετή.
Αλλά ο κος Φιντς είπε ότι δεν θέλει περισπασμούς απ' τη σύζυγο,
αν το πιστεύετε.
Εγώ δεν το πιστεύω. Εσύ, Πενέλοπι;
Είδατε τους Μπρίτζερτον;
Υπέροχο που σας αρέσει η λογοτεχνία.
Σας αρέσει ο Βύρωνας;
Έχω διαβάσει λίγο.
Αλλά με θεωρώ αρχάρια στην ποίηση.
Είσαι τυχερή που βρήκες έναν έμπειρο δάσκαλο, τον λόρδο Λάμλεϊ.
Πολλοί τη θεωρούν πεζή. Οι λέξεις διαβάζονται σιωπηρά.
Η ποίηση διαβάζεται δυνατά, σαν μουσική.
Έχω συνεχώς μαζί μου τα αγαπημένα μου.
Λαίδη Ντάνμπερι, θα ήταν τιμή μου αν μας συστήνατε επισήμως.
Φοβάμαι πως η κάρτα μου πρέπει να χάθηκε το πρωί.
Ασφαλώς. Κύριε Τόμας Ντόρσετ, να σας συστήσω
τη δεσποινίδα Σάρμα και τη δεσποινίδα Εντουίνα Σάρμα.
Χάρηκα.
Δυστυχώς, η αδερφή μου έχει ήδη συνοδό σήμερα, κε Ντόρσετ.
Πολύ καλά. Αν κι ήλπιζα να μιλήσω μαζί σας.
Πώς βλέπετε τη σεζόν, δις Σάρμα;
Μια σεζόν είναι, κε Ντόρσετ. Νομίζω…
Το Λονδίνο διαφέρει πολύ απ' τη Βομβάη.
Από εκεί δεν ήρθατε;
-Ναι. -Έχω πάει.
Είναι θεσπέσιο μέρος.
-Θα σας λείπει πολύ. -Κάθε λεπτό της κάθε μέρας.
Αλλά κυρίως την ώρα του τσαγιού.
Να βρούμε τις θέσεις μας.
Θα σας συνοδεύσω.
Μπρίτζερτον!
Κύριε Μόντριτς.
Σας πάει η απόσυρση.
Αν είχε αποσυρθεί.
Θα επανέλθετε στα ρινγκ;
Στις επιχειρήσεις. Ανοίγω λέσχη κυρίων.
Θα ανταγωνιστεί κι εκείνες του Σεντ Τζέιμς, αν είμαστε τυχεροί.
Ανήκουμε όλοι στη Γουάιτ εκ γενετής.
Αύριο έχουμε εγκαίνια. Σας καλώ…
Συγγνώμη. Με συγχωρείτε.
Πείτε μου, κε Μόντριτς. Θα ήθελα ένα κίνητρο.
Δες τον αδερφό σου.
Κι εκείνος είχε ενοχληθεί αρχικά,
αλλά τώρα φαίνεται πως η δίδα Εντουίνα
τόνωσε το ενδιαφέρον του στο κόρτε.
Αυτό που εννοώ, Ελοΐζ,
είναι ότι πρέπει να βρεις σύντροφο που θα μας συναρπάσει.
Να χορέψω με χίλιους βατράχους για να βρω έναν πρίγκιπα;
Αν έτσι πρέπει.
Ο πατέρας σου, ξέρεις…
Ελοΐζ, με ακούς; Τι κρατάς εκεί;
Τίποτα, μητέρα. Ένα φυλλάδιο
με νέες μεθόδους περιποίησης σκύλων.
Μπορεί να έχει ενδιαφέροντα μια κυρία, όχι;
-Ευχαριστώ. -Ευχαριστώ.
Κάνετε μακρινά ταξίδια, κε Ντόρσετ; Και συχνά, απ' ό,τι φαίνεται.
Για τις σπουδές μου. Βρίσκω συναρπαστική την Ιατρική.
Πολύ ευγενές ενδιαφέρον να βοηθάτε τους άλλους.
Ο κύριος Ντόρσετ μοιάζει μ' εσένα σ' αυτό, αδερφή.
Εντουίνα, συζήτησες με τον λόρδο Λάμλεϊ για τα ενδιαφέροντά του…
Λόρδε Μπρίτζερτον!
Δεσποινίς Σάρμα. Δεσποινίς Εντουίνα. Λάμλεϊ.
Πόσο χαίρομαι που σας βλέπω.
Λόρδε Μπρίτζερτον, να σας συστηθώ. Τόμας Ντόρσετ.
Ήθελα να σας επισκεφθώ το πρωί…
Η αδερφή μου τα ξέρει όλα…
…μα προγευμάτιζα με τους δικούς μου.
Είμαστε πολύ δεμένοι. Προγευματίζουμε συχνά μαζί.
Να τοι.
Καταλαβαίνει κανείς πολλά απ' την οικογένεια κάποιου.
Ναι, υπάρχουν πολλές στοργικές οικογένειες στον καλό τον κόσμο.
Αλλά καμία τόσο ελκυστική όσο οι Μπρίτζερτον.
Η μητέρα μου θα ήθελε να ξαναέρθει για τσάι στην οικία σας.
Θα το φροντίσουμε, Λάμλεϊ.
Παρεμπιπτόντως, οι κύριες δεν πίνουν κάτι, βλέπω.
Είμαστε μια χαρά.
Κάνει πάρα πολλή ζέστη. Ένας κύριος πρέπει…
Επιτρέψτε μου να σας φέρω μια λεμονάδα.
Θα το ήθελα πολύ. Σας ευχαριστώ.
Με συγχωρείτε.
Υπέροχη μέρα για ιπποδρομίες.
-Πεν. -Κόλιν!
Δεν μιλήσαμε το πρωί.
Μιλήσαμε. Είπα "Κόλιν!" Αλλά δεν ήταν και σημαντικό.
Ήθελα να μάθω για τα ταξίδια σου.
Θαρρώ πως θα 'χες βαρεθεί πια.
Εσύ μου απαντούσες κυρίως στα γράμματα.
Φαντάζομαι πως ναι,
αλλά είχα να πω περισσότερα απ' όσα έγραφα.
Πεν.
Πώς είσαι;
Καλά. Καλά είμαι. Εσύ;
Μην απαντήσεις. Ξέρω.
Στις πλαγιές του Ολύμπου, ιερακοτροφία…
Ήταν απολαυστικά.
Και μοναχικά ενδεχομένως;
Δεν ήμουν ποτέ μόνος.
-Κατάλαβα. Γνώρισες κάποια… -Πεν! Επιτέλους σε βρήκα.
Όπως πάντα.
Μόλις γύρισες, κι ήδη είσαι εμπόδιο.
Κι εμένα μου έλειψες, Ελ.
Κάτι βρήκα. Τον τυπογράφο της Γουίσλνταουν.
-Αδύνατον. -Για κοινούς θνητούς.
Μα τώρα νιώθω τη δύναμή μου.
Παρατηρείς κάτι στο φυλλάδιο;
Στο χαρτί;
Ακριβώς. Έχει την ίδια υφή με της Γουίσλνταουν.
Όλα ίδια δεν έχουν;
Υφή, βάρος, ο τρόπος που το διαπερνά το φως
όταν το κρατάς ψηλά. Δες.
-Ναι, θα φαίνομαι τρελή. -Δεν είπα…
Το σκεφτόσουν.
Παθιασμένη φαίνεσαι. Αλλά είναι σύμπτωση.
Αυτό το φυλλάδιο είναι αυτό που φαίνεται.
Πολλές οδηγίες για την περιποίηση των σκύλων.
Μάλλον. Έχεις δίκιο.
Πάω να κάνω ότι χαίρομαι για τον γάμο της Φίλιπα.
Τους χαιρετισμούς μου.
ΑΠΟ ΤΟ ΤΥΠΟΓΡΑΦΕΙΟ ΤΣΑΝΣΕΡΙ ΛΕΪΝ ΛΟΝΔΙΝΟ 1814
Αλήθεια;
Ο λόρδος Λάμλεϊ μάλλον χάθηκε γυρνώντας απ' τον πάγκο με τις λεμονάδες.
Θα πάω να τον βρω.
Ο υποκόμης επέμενε για αναψυκτικά.
-Να πάει εκείνος; -Τώρα που ξεκινάει η ιπποδρομία;
-Ποιο άλογο επιλέξατε; -Εντουίνα!
Τον Νέκταρ. Καλή ανατροφή, εκπαίδευση
κι όμορφος.
-Τον Νέκταρ; -Ναι.
Έχω ένα προαίσθημα.
Προαίσθημα.
Ορίστε;
Επιλέξατε το άλογο που επέλεξαν όλοι.
-Σιγά το προαίσθημα. -Είχα στρατηγική.
Σκεφτήκατε την ιδιοσυγκρασία του, τις συνθήκες του ιπποδρόμου,
για να εκτιμήσετε τις δυνατότητές του;
-Πολλή ζέστη δεν κάνει; -Είναι άριστο άτι.
Ας βρούμε μια σκιά.
Πήγε καλά στο Ντόνκαστερ,
σε πιο σταθερό ιππόδρομο.
Δεν έκανε ζέστη. Το ευνοούσε το μέγεθος.
Σήμερα ο ιππόδρομος είναι μαλακός, κάνει ζέστη, άρα θα δυσκολευτεί,
θα επιβραδύνει προς το τέλος,
δίνοντας στο Χάι Φλάιερ, ένα πιο ελαφρύ άλογο, τη νίκη.
-Το σκέφτεστε υπερβολικά. -Εσείς, λίγο.
Η φιλοξενούμενή σας τράβηξε την προσοχή του υποκόμη.
Έτσι φαίνεται.
Καταλαβαίνετε ότι εφόσον στηρίζω τη δεσποινίδα Εντουίνα,
θα παραμείνω ουδέτερη έως ότου αποφασίσει.
-Φυσικά. -Αλλά, ως φίλη, θα σας πω.
Ίσως υπάρχει εμπόδιο στο διάβα του γιου σας.
Η μεγαλύτερη αδερφή φαίνεται να εναντιώνεται.
Η δις Εντουίνα επιθυμεί να ερωτευτεί,
κάτι που δεν επιθυμεί ο υποκόμης.
Μάλιστα.
Ίσως εκείνη να αλλάξει γνώμη.
Ίσως κι ο υποκόμης.
Με συγχωρείτε.
Μην ανησυχείς, μας ψυχαγώγησε ο λόρδος Μπρίτζερτον.
Είμαι σίγουρος.
Υπάρχει πολύς χώρος, άρχοντά μου.
Ναι! Μπράβο, Νέκταρ!
-Έλα, Χάι Φλάιερ, σταθερά! -Ναι!
-Έλα, Χάι Φλάιερ! -Πάμε!
-Να τους χωρίσουμε; -Διασκεδάζουν.
-Μάλλον. -Ναι, διασκεδάζω πολύ.
-Έλα! -Ναι!
-Έλα!
Προύντενς! Μη φωνάζεις σαν εφημεριδοπώλης!
Αφήστε τη να χαρεί. Κερδίσαμε.
Ομολογώ ότι δεν έχω κερδίσει ποτέ έναν υποκόμη.
Είναι όπως κάθε άλλη νίκη,
αλλά κάπως πιο γλυκιά.
Κέιτ, ο Νέκταρ δεν σου θυμίζει το αγαπημένο μου άλογο;
-Το θυμάσαι; -Κρατήστε με.
Πάμε να το δούμε.
Εξαιρετική ιδέα.
Δεσποινίς Σάρμα, γιατί τόσες αψιμαχίες με τον λόρδο Μπρίτζερτον;
Αν το κόρτε στην αδερφή μου είναι σοβαρό,
δεν έχω χρέος να τον δοκιμάσω;
Δεν του αρέσει να χάνει.
Δεν το άντεχε ποτέ, ούτε στην Οξφόρδη.
Δεσποινίς Σάρμα…
Γνωρίζεστε απ' την Οξφόρδη;
-Σήμερα δεν γνωριστήκατε; -Πολλά είπα.
Θα πείτε αμέσως περισσότερα.
Νόμιζε ότι θα με κατακρίνατε αν το ξέρατε.
Σας διαβεβαιώ ότι το ενδιαφέρον μου ήταν ειλικρινές…
Σας έστειλαν για να μου αποσπάσετε την προσοχή,
ώστε ο λόρδος Μπρίτζερτον να πλησιάσει την αδερφή μου.
Κέιτ, είναι φρικτό.
Στέλνουν τον Νέκταρ στο σφαγείο.
Φεύγουμε.
Δεν έχω ξαναδεί κάποιον που δεν ξέρει να κερδίζει.
Μην ξαναμιλήσετε σ' εμένα ή την αδερφή μου.
Τι έγινε;
Παιζόταν κι άλλο παιχνίδι σήμερα.
Ο λόρδος μού έδωσε τον ρόλο της ανόητης.
Πάμε.
Δεν είχα κακό σκοπό. Ήθελα να περάσω χρόνο μαζί σας.
Σταμάτα!
Δεσποινίς Μπρίτζερτον, δεν είναι συνετή απόφαση.
Συνετά πήρες τα λεφτά μου.
Θα τα επιστρέψω. Δεν είναι ασφαλής περιοχή για μια νεαρά.
Πάρε και τα υπόλοιπα. Τον νου σου. Δεν γυρνάμε πίσω.
ΤΣΑΝΣΕΡΙ ΛΕΪΝ
Τι 'ναι αυτό;
-Πες μου τι ξέρεις γι' αυτήν. -Ποια;
Εδώ τυπώνει η λαίδη Γουίσλνταουν.
-Αλήθεια; -Γιατί νομίζεις ότι ήρθαμε;
-Έχετε χαθεί. -Αποφεύγεις την ερώτησή μου.
Δεν μου κάνατε ερώτηση.
Τι είναι αυτά;
Δεν σας αφορά.
Ίσως μάθετε από αλλού τα κουτσομπολιά.
Δεν είναι αυτό…
Δεν αναζητώ κουτσομπολιά.
Όχι;
Πληροφορίες για τον πιο περιζήτητο εργένη;
Αναμενόμενες οι εικασίες σου.
Άλλωστε, δύο ενδιαφέροντα έχουν οι γυναίκες.
Τον γάμο και τη συκοφαντία.
Δεν σκέφτηκες
ότι ψάχνω τη συγγραφέα για να συζητήσουμε πιο διανοητικά θέματα.
Τα γυναικεία δικαιώματα.
Την εξερεύνηση του μυαλού της, μακράν ανώτερου του δικού σου.
Η έκπληξη που εκδηλώνεις
οφείλεται στο ότι είμαι διαβασμένη κι εύγλωττη;
Ή έχεις κάποια ασθένεια που πρέπει να γνωρίζω;
-Δεν είναι… -Αυτό θα έπρεπε να διαβάσετε.
Νέες σκέψεις. Ιδέες που αναστατώνουν.
Εσάς, όχι πολύ, ελπίζω.
Αν, όμως, δω ποτέ τη λαίδη πώς-τη-λένε,
θα της δώσω χαιρετίσματα απ' τη θαυμάστριά της.
Σας ανακηρύσσω ανδρόγυνο.
Υπέροχα.
Για σκεφτείτε…
Είμαστε πλέον όλοι μια οικογένεια, λαίδη Φέδερινγκτον.
Ναι. Τι ευχάριστη σκέψη!
Να ενημερώσουμε τον νέο λόρδο.
Πού είναι ο νέος λόρδος;
Κάπου εδώ είναι, σίγουρα. Πάω να τον βρω.
Είδες αν πληρώθηκε η προίκα;
Ασφαλώς και είδα!
Θα είχα παραστεί,
αλλά θέλατε κλειστό τον γάμο…
Γιατί να ξοδεύεται κανείς σε πλουμιστούς γάμους,
όταν υπάρχουν τόσα πιο σημαντικά θέματα;
Για να το λέτε.
Ιδίως όταν θα παντρευτούν άλλες δύο νεαρές και θα πληρωθούν άλλες δύο προίκες.
Δύσκολος γρίφος.
Πιο εύκολο ήταν να σκάβω ορυχεία
παρά να καταλάβω τα λογιστικά του μακαρίτη.
Για κάποιον με την ευπορία σας,
δεν θα 'ναι δύσκολο να τακτοποιήσει τα οικονομικά.
Θα αλλάξει τα άμεσα σχέδιά μου.
Που είναι;
Ίσως σας εξυπηρετήσει να με ενημερώσετε για τα σχέδιά σας.
Ίσως μπορούμε να δράσουμε από κοινού.
Είστε νεοφερμένος.
Θα σας ήταν χρήσιμες οι πληροφορίες για κάποια θέματα.
-Σ' αυτό έχετε δίκιο, λαίδη μου. -Εξαιρετικά…
Γι' αυτό σκοπεύω να βρω κάποιον
το συντομότερο.
Σας ζητάνε οι νέοι συγγενείς.
Αυτά μπορούν να περιμένουν.
Ας απολαύσουμε τη μέρα της Φίλιπα.
Μ' αρέσουν οι γάμοι. Εσάς, κα Βάρλεϊ;
Βεβαίως, άρχοντά μου.
Μ' αρέσει το χαμόγελό του.
Θα 'ναι το τελευταίο που θα δούμε,
όταν κουβαλήσει μια χαμερπή στο καθιστικό μας
και με διώξει απ' το σπίτι μου. Τότε να δούμε πόσο θα σ' αρέσει.
Για να είμαστε δίκαιοι, δεν είχε και πολλές επιλογές.
Του απαγόρεψες να με δει.
-Σου φάνηκε έξυπνος; -Όχι.
Νομίζω…
Είπες ότι ο πατέρας έλεγε
πως μόνο ο θαρραλέος κυνηγά αυτό που θέλει.
Έλεγε κι ότι η ειλικρίνεια είναι ίδιον ενός κυρίου.
Κάτι που στερείται ο υποκόμης.
Μεγαλειοτάτη.
Λαίδη Ντάνμπερι.
Δεσποινίς Σάρμα. Και το διαμάντι μου.
Από εδώ. Έχετε πολλά να δείτε.
Λέγονται "ζέβρες".
Ριγέ άλογα απ' την Αφρική.
Από βδομάδα, θα έρθουν άλλες επτά.
Αλλά δεν βρίσκω ονόματα.
Μετά από 15 παιδιά, ξέμεινα από ιδέες.
Εκπληκτικό θηριοτροφείο, Μεγαλειοτάτη.
Πράγματι.
-Δεσποινίς Εντουίνα. -Μάλιστα, Μεγαλειοτάτη.
Ελπίζω να απολαμβάνεις την προσοχή
που εισπράττεις ως διαμάντι της σεζόν.
Πάρα πολύ. Ήταν εξαιρετική τιμή.
Δεν είναι εύκολο καθήκον, όπως καταλαβαίνεις.
Να έχεις τόσα μάτια συνεχώς πάνω σου.
Ανεξαρτήτως της αλήθειας, οι άνθρωποι, όχι, οι συκοφάντες
θα επινοήσουν ντροπιαστικά ψέματα.
Συχνά η φήμη είναι κακουχία που δύσκολα αντέχεται.
Ρώτα τη μητέρα σου. Ρώτα εμένα.
Η αδερφή μου λαχταρά να μάθει από εσάς, Μεγαλειοτάτη.
Απ' τον γάμο σας, απ' την αγάπη σας με τον βασιλιά.
Το ίδιο επιθυμεί κι η Εντουίνα.
Και θα το λάβει,
αν ξέρει ποιον να εμπιστευτεί.
Η λαίδη Ντάνμπερι μας στηρίζει με την καθοδήγησή της.
Κι έχει κι εμένα να την προσέχω.
Αυτός κι αν είναι στενός κύκλος.
Πολλοί θα προσπαθήσουν να τον σπάσουν για ίδιον συμφέρον.
Όταν, αναπόφευκτα, φανερωθούν αυτά τα άτομα με τις ύπουλες προθέσεις,
θέλω να μου πείτε ποια είναι,
για να αποφασίσω αν αξίζουν, φυσικά.
Δεσποινίς Σάρμα,
πηγαίνετε με την αδερφή σας να δείτε τους υπέροχους κήπους.
Ναι, οι καζουάριοι είναι μετά τη γέφυρα.
Αλλά μην πλησιάσετε πολύ.
Είναι οξύθυμοι.
Κάτι μου λέει, κυρία μου,
ότι περισσεύουν οι ύπουλες προθέσεις.
Τόσο προφανής ήμουν;
Θα βρείτε τη Γουίσλνταουν με τη βοήθεια του διαμαντιού.
Η συγγραφέας θα την αναζητήσει,
και τότε η Αυτού Μεγαλειότητά της θα περιμένει.
Γι' αυτό επιλέξατε τη δίδα Εντουίνα;
Επειδή ήταν απούσα πέρυσι…
Άρα, ήταν άξια εμπιστοσύνης.
Ναι.
Λαίδη Ντάνμπερι, μην κάνετε πως σκανδαλιστήκατε.
Απολαμβάνετε εξίσου αυτήν την επιπολαιότητα.
Η φετινή σεζόν διαφέρει.
Ίσως θέλετε να χαλάσετε τη δική σας διασκέδαση,
μα τη δική μου δεν θα τη χαλάσετε.
Να σας δείξω πού έχω τον ελέφαντα.
Είναι υπερόπτης και νομίζει ότι τα ξέρει όλα καλύτερα.
Ακούγεται μεγάλος μπελάς.
Ιδίως εφόσον εσύ τα ξέρεις όλα καλύτερα.
Κι είσαι ο νικητής σήμερα.
Λιγότερα λόγια, πιο πολλή ξιφομαχία.
Καλή τύχη.
Έτοιμος;
Ξέρεις γιατί κερδίζω κάθε φορά;
Γιατί όταν χάνεις, λες ότι κλέψαμε.
Γιατί ξέρω το χρέος μου.
Τι θέλω και πώς θα το αποκτήσω.
Πράγμα που θα κάνω όταν κάνω υποκόμισσά μου τη δίδα Εντουίνα.
Ταιριάζουμε πολύ.
Είναι υπέροχη νεαρά.
Θέλει παιδιά.
Θα γίνει πρόθυμη σύζυγος.
Αυτό που εννοεί
είναι ότι απέρριψε ήδη όλες τις υπόλοιπες νεαρές.
Δυσκολεύεις τον εαυτό σου.
Ίσως ήταν πιο εύκολο
να κόρταρες κάποια με λιγότερο ιδιότροπη αδερφή.
Γιατί να παραδεχτώ εγώ ήττα;
Όποια νεαρά κι αν επέλεγα να κορτάρω,
πάντα θα υπήρχε ένας πεισματάρης πατέρας ή μια παρεμβατική θεία.
Δεν θα με εμποδίσει μια αδερφή, ιδίως μικρότερή μου,
να πάρω αυτό που θέλω.
Αυτήν που θες, εννοείς;
Εξακολουθεί να 'ναι φιλικός αγώνας ή να βρούμε πανοπλία;
Αυτό δεν καταλαβαίνεις, αδερφέ.
Ο Μπένεντικτ με τιμά που δεν είναι συγκρατημένος.
Όπως κι εγώ
τον τιμώ τώρα.
Τι τιμή!
Σας ευχαριστώ, κύριοι, για την τονωτική προσπάθεια.
Ώρα να εξασφαλίσω την τελευταία νίκη της ημέρας.
Ευχηθείτε μου.
Τις έλεγαν "ζέβρες", νομίζω.
Ήταν ευχάριστη επίσκεψη;
Λυπάμαι που δεν ήρθα.
Σίγουρα δεν ήταν η τελευταία πρόσκληση στο παλάτι.
Η Μεγαλειότητά της εντυπωσιάστηκε με την Εντουίνα. Σωστά, λαίδη;
Σκεφτόμουν…
Να κάνουμε απόψε ένα σουαρέ,
ώστε η δεσποινίς Εντουίνα να γνωρίσει καλύτερα τους επίδοξους μνηστήρες.
Θα τα φροντίσω εγώ όλα.
Εξαιρετικά.
Αρκεί να είμαστε συνετές με τη λίστα καλεσμένων.
Μπράβο.
Πόσο πιο σαφής να γίνω;
-Δώρο για τη δίδα Εντουίνα. -Αλλού τον Δούρειο Ίππο.
Πρόκειται για αληθινό άλογο. Μην προσπαθήσετε να μπείτε μέσα.
-Το βλέπετε ως παιχνίδι. -Δεν ήρθα να παίξω.
Ο κος Ντόρσετ δεν ήταν δόλια φάρσα;
Δεν ήταν τόσο δόλιο γεγονός όσο υπονοείτε.
-Αμφισβητείτε και την κρίση μου. -Κάνατε το ίδιο.
Δεν έχω γνωρίσει άλλον τόσο ανερυθρίαστα θρασύ…
Δεν με ξέρετε καν.
Ξέρω ότι είστε προσεγμένος, προσεκτικός.
Δίνετε υποσχέσεις δίχως να ψελλίσετε λέξη.
Δεν χρειάζεται να μάθω περισσότερα.
Σας ευχαριστώ.
Πάλι για όσα ακούσατε στη βεράντα;
Κάνετε λες κι είμαι ο κακός, ενώ κάθε Λονδρέζα επιθυμεί
τον γάμο που προσφέρω. Το ξέρετε.
Ήσασταν εξαιρετικά σαφής σχετικά με το τι θέλετε και τι όχι,
αλλά σκεφτήκατε ποτέ
ότι σημασία έχει τι θέλει η αδερφή σας;
Λόρδε Μπρίτζερτον.
Δεσποινίς Εντουίνα.
Σας έφερα ένα συμβολικό δώρο
για να θυμάστε πόσο ωραία περάσαμε.
Για μένα είναι;
-Δεν αγαπάτε τα ζώα; -Ναι.
Συνήθως αυτά που κουρνιάζουν στην αγκαλιά μου.
Με συγχωρείτε.
Αναφέρατε ότι
ο Νέκταρ σάς θύμιζε το αγαπημένο σας άλογο…
Πρόκειται για ήρωα μυθιστορήματος.
Ερωτικού μυθιστορήματος.
Των οποίων είναι λάτρης η αδερφή μου.
Το λατρεύω, άρχοντά μου.
Πολύ γενναιόδωρη χειρονομία το άλογο.
Έλα, Εντουίνα. Πρέπει να γυρίσουμε.
Κύριε Μπρίτζερτον! Η παρουσία σας με τιμά.
Δική μου η τιμή, κε Μόντριτς. Το μέρος είναι θεσπέσιο.
Μήπως ήρθα νωρίς;
Θα αυξηθεί ο κόσμος προϊόντος του χρόνου.
Άκουσα μια φήμη ότι είστε καλλιτέχνης.
Πειραματίζομαι.
Τότε,
να γνωρίσετε τον κο Κρούκσανκ.
Ταλαντούχος σκιτσογράφος, με πολλές διασυνδέσεις.
Μ' αρέσει να γνωρίζω ταλαντούχους.
Αυτό ακριβώς κάνει την επιχείρησή μου να διαφέρει.
Ξέρω ότι εσείς και τα αδέρφια σας νιώθετε άνετα σε μέρη όπως η Γουάιτ,
αλλά κάθε τίμιος άντρας, ανεξαρτήτως τίτλου, τάξης
ή επαγγέλματος είναι ευπρόσδεκτος
εδώ πέρα.
Ομολογώ ότι χαίρομαι που βλέπω
την ωραία επιχείρηση που φτιάξατε με τον τίμιο ιδρώτα σας.
Εβίβα.
Φροντίδα σκύλων;
Ναι. Ίσως έχεις κάποιον φίλο που βρίσκει ενδιαφέρον το θέμα.
-Είσαι καλά, μητέρα; -Όχι, δεν είναι.
Δεν ήξερα ότι έχει χορό απόψε.
Για σουαρέ πρόκειται μάλλον.
Δεν έλαβες πρόσκληση απ' τον υπηρέτη της Ντάνμπερι;
Είναι στην Οικία Ντάνμπερι.
Κι η δις Σάρμα λέει ότι εγώ παίζω παιχνίδια.
-Την αδικείς; -Ορίστε;
Προσέχει την αδερφή της.
Θέλει να βρει την αγάπη.
Και μ' εσένα, που εκφράζεις ευθέως τη σχετική σου απέχθεια…
Ίσως οι υπόλοιποι μνηστήρες προσέξουν πιο πολύ τα λόγια τους απόψε.
Κάποιοι διαβάζουν ποίηση, μαθαίνω.
Κρύβεται ένα μάθημα για σένα εδώ.
Ελπίζω να το πάρεις αυτήν τη φορά.
Πάμε.
Τουλάχιστον, αυτήν τη φορά γελοιοποιούνται οι ίδιοι οι άντρες.
-Δική σας ιδέα ήταν; -Θα το ήθελα, αλλά όχι.
Η λαίδη Ντάνμπερι ήθελε βραδιά ποίησης.
Χάρη στο ανταγωνιστικό πνεύμα τους, οι άνδρες σκάρωσαν μόνοι αυτήν τη φάρσα.
Ασφαλώς.
Ναι. Υπέροχα.
Η αδερφή του υποκόμη;
Μία εξ αυτών. Μη μου κρατήσετε κακία γι' αυτό.
Το ότι συγγενεύει μαζί σας βελτιώνει την άποψή μου γι' αυτόν.
Μην του δώσουμε και πολλά εύσημα.
Τι;
Ναι.
Τι θα λέγατε για ένα διάλειμμα;
Ναι.
Όμορφο φόρεμα.
Ευχαριστώ.
Και το δικό σας είναι ωραίο.
-Έχετε χιούμορ. -Όχι, δεν εννοούσα…
Είμαι ειλικρινής.
Είναι πράγματι όμορφο.
Με κούρασε το χρώμα.
Καταλαβαίνω.
Αν και φαντάζομαι ότι το θέμα δεν είναι το χρώμα,
αλλά το πώς το φοράει κάποια.
Το φοράτε καλά, δεσποινίς…
Πενέλοπι. Φέδερινγκτον.
Με συγχωρείτε.
Λοιπόν, τι θα προτιμήσεις απόψε;
Τραγούδι; Χορό;
Κάποιο κρυφό ταλέντο κρικηλασίας που δεν έχεις μοιραστεί;
Δυστυχώς, είμαι απλός θεατής.
Τόσο ενδιαφέρον για τη νεαρά που δεν ξέρει κανείς μας.
Δεν είσαι λάτρις του μυστηρίου;
Εγώ; Όχι.
Πρώτα ανατρέχω στο τελευταίο κεφάλαιο.
Τώρα που είπαμε για μυστήρια,
πες μου πώς λένε τη νεαρά
που γνώρισες όσο έλειπες.
Τι εννοείς;
Ανέφερες στις ιπποδρομίες ότι δεν ήσουν ποτέ μόνος. Υπέθεσα…
Ξέχνα το.
Κοίτα. Κάνει όντως κάποιος κρικηλασία.
Έχεις δίκιο.
Δεν ήμουν μόνος στα ταξίδια μου.
Ξεκίνησα μια πραγματική συζήτηση.
Με άτομο που ξέρω εδώ και πολύ καιρό.
Αλλά μετά από όσα έγιναν με τη δίδα Τόμσον,
συνειδητοποίησα
ότι δεν ήξερα πραγματικά.
Με τον εαυτό μου.
Με τον εαυτό σου;
Χάρη σ' εσένα.
Τα γράμματά σου ήταν ενθαρρυντικά.
Σκέφτηκα, αν με βλέπει έτσι η Πενέλοπι,
μπορώ κι εγώ.
Απλώς
είχα αφαιρεθεί πολύ με τη δίδα Τόμσον.
Άδειασα το μυαλό μου, αποκήρυξα γυναίκες κι έρωτες…
Ήθελα μόνο να καταλάβω τον εαυτό μου προτού γυρίσω σ' αυτόν τον κόσμο.
Αποκήρυξες τις γυναίκες;
Επί του παρόντος.
Κι εγώ γυναίκα είμαι.
Εσύ είσαι η Πεν.
Δεν μετράς.
Είσαι φίλη μου.
Ασφαλώς.
Φίλη σου.
Χαίρομαι που το ακούω.
Ευχαριστώ.
Ναι, κι εγώ το βρίσκω πολύ δελεαστικό.
Ο νέος λόρδος Φέδερινγκτον είναι άνδρας με γούστο, σωστά;
Λαίδη Κάουπερ.
Δεσποινίς Κάουπερ.
Θεσπέσιο περιδέραιο!
Αβρότητα του νέου λόρδου Φέδερινγκτον.
Δεν σας ενημέρωσε; Μας επισκέφτηκε νωρίτερα.
Θα μου διέφυγε.
Ήμουν απασχολημένη με τον γάμο της Φίλιπα κι όλα τα υπόλοιπα.
Γενναιόδωρη χειρονομία, όχι;
Αναρωτιέμαι τι να σημαίνει.
Όχι πολλά.
Ο νέος λόρδος είναι γενναιόδωρος.
Κάνει πολλά δώρα.
Ναι.
Από εδώ, καλή μου.
Είδα τον πίνακα του Ζεράρ.
-Ήταν εξαίσιος. -Μια οπτασία.
Εκείνος, ο Λέιτον κι ο Τέρνερ
σπούδασαν στην ίδια ακαδημία;
Ναι, κι υπάρχει κενή θέση.
Αν βλέπετε σοβαρά τη ζωγραφική, είναι το ιδανικό περιβάλλον.
Αδερφέ, σε θέλω.
-Συζητάω. -Έξω, αμέσως.
Με συγχωρείτε.
Θέλω να μου μάθεις να το διαβάζω δυνατά.
Βύρωνα;
Μήπως σε χτύπησα δυνατά πριν;
Χαρά υπάρχει στα αδιάβατα μονοπάτια
Κι αγαλλίαση στα μοναχικά… Πώς να ακουστεί καλά αυτό;
Δυστυχώς, δεν γίνεται. Είναι το αντίθετο του καλού.
Λέει ανοησίες.
Νόμιζα ότι αυτά σου άρεσαν.
Η ποίηση, ναι. Ο Βύρωνας, επ' ουδενί.
Δεν τον λατρεύουν όλοι;
Στο Κέιμπριτζ, πολλοί θεωρούσαν τη δική μου ποίηση ανώτερη.
Η δική σου είναι λιγότερο πλανερή;
Πλανερή;
Η ποίηση είναι το αντίθετο, αδερφέ.
Είναι η τέχνη της αποκάλυψης της πολύτιμης αλήθειας με λέξεις.
Μάλιστα. Σοβαρολογείς;
Ήμαρτον. Καληνύχτα.
Τι είναι το να θαυμάζεις μια γυναίκα;
Να την κοιτάζεις και να εμπνέεσαι.
Να σε χαροποιεί το κάλλος της.
Τόσο πολύ, που οι άμυνές σου διαλύονται,
που θα έπαιρνες οικειοθελώς
κάθε πόνο, κάθε βάρος για χάρη της.
Να την τιμάς
με τις πράξεις και τα λόγια σου.
Αυτό περιγράφει ο αληθινός ποιητής.
Να επιδίδεσαι πιο συχνά σ' αυτό.
Γράψ' τα.
"Πάνω στο μάγουλο και πάνω απ' το φρύδι
Τόσο απαλά, τόσο ήρεμα, μα τόσο εκφραστικά
Χαμόγελα που νικούν Χρώματα που αστράφτουν
Λένε για μέρες περασμένες Μέσα στην καλοσύνη
Με ένα μυαλό γαλήνιο για όλα τα εδώ
Και μια καρδιά Που η αγάπη της είναι αθώα"
Κύριοι, σας ευχαριστούμε όλους
για την εξαιρετική επίδειξη των ταλέντων σας απόψε.
Αξιομνημόνευτη εκδήλωση, ασυζητητί.
Συγγνώμη, λαίδη Ντάνμπερι.
Λόρδε Μπρίτζερτον, δεν σας περίμενα.
Δεν ήμουν στη λίστα.
Θα αρνηθείτε τη συντροφιά σας σε νεαρό που ξέρετε 29 έτη;
Ούτε ο υπηρέτης σας δεν το έκανε.
Φαίνεται ότι καθυστερήσατε και πάλι.
-Τώρα τελείωνε η βραδιά. -Θα έχει χρόνο για άλλο ένα.
Όλο το βράδυ το έγραφα. Είναι πρωτότυπο.
Θέλετε να το ακούσετε;
Θέλετε όλοι;
Ναι. Σίγουρα.
-Υποκόμη. -Διαβάστε το.
Φυσικά.
"Τι είναι
Το να θαυμάζεις μια γυναίκα;
Να την κοιτάς και να εμπνέεσαι
Να σε χαροποιεί το κάλλος της
Τόσο πολύ, που οι άμυνές σου διαλύονται
Που θα έπαιρνες οικειοθελώς Κάθε πόνο, κάθε βάρος για χάρη της
Να την τιμάς…
Να την…"
Συγγνώμη. Δεν μπορώ.
Δεν μπορώ να οικειοποιηθώ τις λέξεις. Είναι κάποιου άλλου.
Η αλήθεια είναι ότι…
δεν είμαι της ποίησης.
Όμορφα και γλυκά τα λόγια της κολακείας,
μα και κούφια,
αν δεν συνοδεύονται από πράξεις.
Μπορώ να σταθώ εδώ και να παριστάνω κάποιον άλλον,
ότι έχουμε τα ίδια γούστα, μα θα 'ταν ψέμα.
Ίσως να μην μπορώ να…
προσφέρω την επίδειξη πάθους
που σας αξίζει πραγματικά.
Μα σας διαβεβαιώ πως στη δράση και το χρέος…
δεν θα με βρείτε ποτέ ελλιπή.
Κι ελπίζω ότι αυτό
θα ηχήσει δυνατότερα από κάθε όμορφη λέξη.
Το άκουσες; Δεν μπορεί να σου δώσει την αγάπη που αξίζεις.
Αυτό τον κάνει κακό ή έντιμο άνδρα;
Είναι το σημάδι ενός σωστού κυρίου,
όπως έλεγε ο πατέρας.
Ναι;
Πεντανόστιμο.
-Πρέπει να γυρίσεις στη γιορτή. -Θα έρθω σε λίγο.
Φαίνεται ότι ο υποκόμης σε τάραξε.
Γίνεται εξοργιστικός ενίοτε.
Είναι ανεπίδεκτος.
Δεν κάνει για την αδερφή μου. Θα φροντίσω να το δει κι η ίδια.
Μου επιτρέπεις μια συμβουλή;
Όταν κανείς είναι ταραγμένος,
είναι πιο συνετό να εστιάζει στην ικανοποίηση των αναγκών του.
Η απόπειρα επιρροής άλλων προς τη σωστή πορεία, πώς να το πω,
είναι συχνά ένα δύσκολο κι οχληρό εγχείρημα
που μας βγάζει τον χειρότερο εαυτό μας, πριν συνειδητοποιήσουμε τη ματαιότητά του.
Γνωρίζω ότι εξευτελίστηκα απόψε.
Δεν χρειάζεται να μου το πείτε εσείς.
Κανείς δεν χρειάζεται να μου το πει.
Αδιαφορώ για τη γνώμη όλων.
Μόλις παντρευτεί η Εντουίνα, θα γυρίσω μόνη,
χαρούμενη που δεν θα ξαναπατήσω σ' αυτήν την πόλη.
Μπορεί να μην το ξέρεις ακόμα,
αλλά δεν το βρίσκω μόνο φρικτά αποκαρδιωτικό,
αλλά και προσβολή στην αλήθεια,
το να σε ακούω να λες ότι επιθυμείς να 'σαι μόνη
μόλις στα 26 σου έτη.
Ίσως δεν θα 'πρεπε. Θα γίνω γκουβερνάντα.
Θα είμαι χαρούμενη για την αδερφή μου.
Χαρούμενη;
Εσείς είστε δυστυχής;
Πώς είπες;
Κι εσείς δεν είστε μόνη;
Σας παρακολουθώ. Είστε κάτι παραπάνω από χαρούμενη.
Επειδή έχω ζήσει μια ζωή.
Είμαι χήρα.
Αγάπησα.
Έχασα.
Κέρδισα το δικαίωμα
να κάνω ό,τι θέλω, όποτε το θέλω
και όπως επιθυμώ να το κάνω.
Παιδί μου,
εσύ δεν είσαι εγώ.
Κι αν συνεχίσεις μ' αυτόν τον τρόπο,
δεν θα γίνεις ποτέ.
Δύο πράγματα παραμονεύουν
στα σκοτεινά και σκιερά μέρη της όμορφης πόλης μας.
Παράσιτα και μυστικά.
Κρίνε εσύ, αγαπητέ αναγνώστη, ποιο προκαλεί μεγαλύτερο κακό.
Είναι ν' αναρωτιέται κανείς τι μυστικά κρατά το φετινό διαμάντι
καλά κρυμμένα στην καρδιά του.
Και με ποιον θα επιλέξει να τα μοιραστεί.
Μήπως με τον υποκόμη Μπρίτζερτον;
Τουλάχιστον, η γνώμη της μεγαλύτερης Σάρμα επί του θέματος
δεν αποτελεί μυστικό για κανέναν.
ΚΟΙΝΩΝΙΚΑ ΛΑΙΔΗΣ ΓΟΥΙΣΛΝΤΑΟΥΝ
Αν σε ενοχλεί τόσο ο τρόπος που γράφει ακόμα,
μην τη διαβάζεις.
-Αποκαλύφθηκε επιτέλους. -Τι; Ελ…
Δεν θα σ' το έλεγα, γιατί
ντρεπόμουν, νόμιζα ότι έσφαλα, αλλά
πήγα χθες στο τυπογραφείο.
Πήγες;
Μίλησες με κανέναν;
Δεν έχει σημασία. Πεν, κοίτα.
Όχι μόνο είναι ίδια τα χαρτιά,
αλλά όπου υπάρχει κάπα, είναι το ίδιο παραμορφωμένο.
Αποκλείεται να 'ναι κι αυτό σύμπτωση.
Να 'χουμε τον νου μας.
Αν υπάρχει και στο επόμενο τεύχος,
θα ξέρουμε ότι είναι το τυπογραφείο της.
Ένα γράμμα κάπα για πιεστήριο Stanhope.
-Δέκα πένες. -Θα σου δώσω πέντε.
Οι πέντε είναι ειδική τιμή για τακτικούς πελάτες.
Πίστεψέ με, φίλε, θα αγανακτούσες αν ξαναρχόμουν.
Κάνε μου την έκπτωση για να μην ξανάρθω, κι όλα καλά.
Δεσποινίς Πενέλοπι;
Για να είμαστε ειλικρινείς,
αυτή η συγγραφέας μοιράζεται τα περισσότερα μυστικά.
Ποιος άλλος θα σας ανάγκαζε όλους να είστε ειλικρινείς;
Ορίστε, Μεγαλειοτάτη.
Είσαι σίγουρος ότι με αυτές συζητούσε τελευταία το διαμάντι μας;
Μάλιστα, Μεγαλειοτάτη.
Αν ευσταθεί η θεωρία μας,
η λαίδη Γουίσλνταουν θα είναι σίγουρα μία εξ αυτών.
Όταν ακόμα και τα πιο καλά φυλαγμένα μυστικά
πρέπει να βγουν στο φως.
ΠΕΝΕΛΟΠΙ ΦΕΔΕΡΙΝΓΚΤΟΝ
Υποτιτλισμός: Νότα Μουζάκη